Diari Oficial de la Generalitat Valenciana


Sumari del DOGV 4396, del 11-12-2002 (2002/13785)

RESOLUCIÓ de 2 de desembre de 2002, de la Direcció General d'Ensenyaments Universitaris, per la qual es publica l'Acord de la Comissió Valenciana d'Acreditació i Avaluació de la Qualitat en el Sistema Universitari Valencià.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13177


Data del document
:   02-12-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * política educativa
    * universitat
    * personal docent
    * organització administrativa

RESOLUCIÓ de 2 de desembre de 2002, de la Direcció General d'Ensenyaments Universitaris, per la qual es publica l'Acord de la Comissió Valenciana d'Acreditació i Avaluació de la Qualitat en el Sistema Universitari Valencià. [2002/X13573]
  
La Llei 5/2002, de 19 de juny, de la Generalitat Valenciana, de creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià, establix en el seu article 12.2 que la Comissió Valenciana d'Acreditació i Avaluació establirà el procediment per a la valoració prèvia dels mèrits individuals del professorat lligats als complements retributius addicionals del professorat als efectes establits en els articles 55.2 i 69.3 de la Llei Orgànica 6/2001, de 21 de desembre, d'Universitats.
  
A l'efecte, la Comissió Valenciana d'Acreditació i Avaluació ha aprovat els dits procediments, per la qual cosa en compliment del que establix l'article 52 de la Llei de Règim Jurídic de les Administracions Públiques i del Procediment Administratiu Comú, hi escau acordar-ne la publicació.
  
Per tot això, resolc:
  
Acordar la publicació del Acord de data 30 d'octubre del 2002 de la Comissió Valenciana d'Acreditació i Avaluació en el Sistema Universitari Valencià pel qual s'establix el procediment per a la valoració prèvia dels mèrits individuals del professorat lligats als complements retributius addicionals del professorat als efectes establits en els articles 55.2 i 69.3 de la Llei Orgànica 6/2001, de 21 de desembre, d'Universitats, que s'adjunta com a annex de la present resolució.
  
València, 2 de desembre de 2002.- El director general d'Ensenyaments universitaris: Salvador Forner Muñoz.
  
ANNEX
  
Acord de la Comissió Valenciana d'Acreditació i Avaluació de la Qualitat del Sistema Universitari Valencià, pel qual s'establix el procediment per a la valoració prèvia dels mèrits, exigida per la Llei 6/2001, de 21 de desembre, d'Universitats, per a l'establiment de retribucions addicionals lligades a mèrits individuals docents, investigadors i de gestió del personal docent i investigador funcionari, en desenrotllament de la Llei 5/2002, de 19 de juny, de la Generalitat Valenciana, i del Decret 174/2002, de 15 d'octubre, del Govern Valencià.
  
La Llei 6/2001, de 21 de desembre, d'Universitats, establix que les comunitats autònomes poden establir retribucions addicionals del personal docent i investigador lligades a mèrits individuals docents, investigadors i de gestió. Dins dels límits que per a este fi fixen les comunitats autònomes, el Consell Social, a proposta del Consell de Govern, podrà acordar l'assignació singular i individual dels dits complements retributius. Estos complements retributius seran assignats després que l'Agència Nacional d'Avaluació de la Qualitat i Acreditació o l'òrgan que la comunitat autònoma determine efectue la valoració dels mèrits. La Llei 5/2002, de 19 de juny, de la Generalitat Valenciana, assigna esta funció a la Comissió Valenciana d'Acreditació i Avaluació de la Qualitat del Sistema Universitari Valencià.
  
El Decret 174/2002, de 15 d'octubre, del Govern Valencià, establix la possibilitat que les universitats públiques valencianes, en el marc de les seues disponibilitats pressupostàries i del límit del cost de personal autoritzat pel Govern Valencià, assignen retribucions addicionals al professorat en funció de mèrits de docència, investigació i gestió, acreditats per la Comissió Valenciana d'Acreditació i Avaluació de la Qualitat, i regula els termes, les condicions, els requisits i les quanties d'estes.
  
I. Objecte
  
El present acord de la Comissió Valenciana d'Acreditació i Avaluació de la Qualitat té per objecte establir els criteris i el procediment per a la valoració dels mèrits individuals per a l'establiment de les retribucions addicionals lligades a mèrits individuals, docents, investigadors i de gestió del personal docent i investigador funcionari de les universitats públiques competència de la Generalitat Valenciana, en desenrotllament de l'article 12.2 de la Llei 5/2002, de 19 de juny, de la Generalitat Valenciana.
  
II. Òrgan avaluador
  
Correspon a la Comissió Valenciana d'Acreditació i Avaluació de la Qualitat del Sistema Universitari Valencià, prevista en la Llei 5/2002, de 19 de juny, de la Generalitat Valenciana, efectuar la prèvia valoració dels mèrits per a l'establiment de les retribucions addicionals lligades a mèrits individuals, docents, investigadors i de gestió del personal docent i investigador funcionari de les universitats públiques Valencianes.
  
En els casos d'abstenció o recusació que impedisquen l'actuació d'algun dels membres de la Comissió Valenciana d'Acreditació i Avaluació de la Qualitat, este s'abstindrà d'intervindre en el procediment que afecte l'expedient objecte de l'abstenció o recusació.
  
III. Procediment de valoració
  
A l'efecte d'organitzar el procés de valoració prèvia de mèrits individuals, tal com està previst en el Decret 174/2002, de 15 d'octubre, del Govern Valencià, la proposta d'assignació del complement retributiu addicional del personal docent i investigador funcionari d'una universitat serà efectuada singularment i individual pel consell de govern d'esta. La proposta del consell de govern, per a la seua motivació, haurà d'anar acompanyada de la relació detallada i certificada de forma individualitzada dels mèrits docents, d'investigació o de gestió, inclosos en els distints components de les retribucions addicionals. Esta relació haurà de ser remesa pel consell de govern, després de la conformitat dels interessats, a la Comissió Valenciana d'Acreditació i Avaluació de la Qualitat per a la seua avaluació, amb anterioritat a la seua presentació davant del consell social.
  
El certificat haurà d'estendre's als mèrits referits en els apartats 21, 22, 23, 24 i 25 del Decret 174/2002, de 15 d'octubre, del Govern Valencià. Per a l'avaluació, per part de la Comissió Valenciana d'Acreditació i Avaluació de la Qualitat, dels mèrits de mobilitat docent i investigadora, el consell de govern remetrà a la Comissió tota la informació, degudament certificada, que considere oportuna l'interessat per a la seua justificació.
  
La Comissió Valenciana d'Acreditació i Avaluació de la Qualitat realitzarà l'avaluació individual, a la vista dels mèrits detallats en el citat decret certificats per les universitats, i motivarà el resultat.
  
La Comissió Valenciana d'Acreditació i Avaluació de la Qualitat, al terme del procés d'avaluació, notificarà al consell de govern de la universitat que proposa l'assignació del complement retributiu addicional, la resolució adoptada.
  
La resolució de la Comissió esgota la via administrativa, d'acord amb el que establix l'article 109 de la Llei 30/1992, de 26 de novembre.
  
IV. Criteris de valoració del component per mèrits de mobilitat docent i investigadora
  
En el cas dels mèrits referits en l'article 24 (que assenyala els mèrits de mobilitat docent i investigadora), correspon a la Comissió Valenciana d'Acreditació i Avaluació de la Qualitat determinar el nivell de qualitat de l'estada. En l'avaluació del nivell de qualitat de l'estada o conjunt d'estades, es valorarà en funció de la duració d'estes:
  
- Les estades per invitació o finançades pels centres en què es realitza l'estada o aquelles que es realitzen com a conseqüència de la participació en projectes d'investigació de caràcter internacional o nacional subvencionats en convocatòries públiques o finançats per empreses i/o administracions.
  
- Les estades per al desenrotllament de projectes d'innovació educativa, establiment de xarxes temàtiques i, en general, que contribuïsquen a la construcció de l'espai europeu i/o internacional de l'educació superior.
  
- Altres estades docents i/o investigadores.
  
Es valoraran favorablement, en tot cas, els mèrits corresponents al citat component quan el temps de l'estada o de la suma d'estades siga igual o superior als 180 dies. Per a la seua valoració, hauran d'estar acreditats els temps d'estada en altres universitats o centres d'investigació, nacionals o estrangers, de duració igual o superior a 15 dies, en els termes establits en l'art 24 del Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari.
  
Als efectes de classificació dels dits mèrits en una de les categories establides en el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, es consideraran del grup A l'estada o la suma d'estades que aconseguisquen una puntuació mínima de 12 punts; del grup B, aquelles que aconseguisquen una puntuació mínima de 9 punts, i del grup C les que queden per davall dels 9 punts, segons els següents criteris de valoració:
  
1) Estades oficials com a professors en sabàtic, visitants, convenis interuniversitaris, etc., per contracte, comissió de servici a càrrec de la universitat o centre on es realitza l'estada, invitació per iniciativa d'esta o supòsits semblants (amb docència en ensenyances reglades o participació en projectes d'investigació propis dels dits centres o en cooperació amb altres) I també estades oficials derivades de la concessió de beques, ajudes per a estades i mobilitat docent i investigadora per part d'universitats, organismes oficials o altres entitats.
  
 Centres nacionals Centres estrangers
  
Per cada 15 dies 0,75 1
  
2) Estades relacionades amb la gestió o participació en programes de cooperació o intercanvi amb fins docents o investigadors.
  
 Centres nacionals Centres estrangers
  
Per cada 15 dies 0,25 0,50
  
3) Un altre tipus d'estades valorables segons el parer de la Comissió relacionades amb activitats docents i/o investigadores.
  
 Centres nacionals Centres estrangers
  
Per cada 15 dies 0,125 0,25
  
Per a la classificació dels mèrits en la categoria del grup A establida en el Decret 174/2002, de 15 d'octubre, del Govern Valencià, serà imprescindible comptar amb un mínim de tres punts valorats segons els criteris classificats en l'apartat 1, dins del mínim de dotze, assenyalat anteriorment.
  
V. Resolucions